Googly eyes: suuret, pyöreät ja tuijottavat silmät, joita myydään askartelutarvikeliikkeissä.
Vasaraan kiinnitetyt irtosilmät eli googly eyes.
**Googly eyes** tarkoittaa askartelutarvikeliikkeissä myytäviä **irtosilmiä**, joita voi kiinnittää erilaisille pinnoille. Nämä mulkosilmät ovat pyöreitä kirkkaita muovikuplia, joiden sisällä on vapaasti liikkuva "pupilli". Irtosilmiä käytetään erilaisissa askartelutöissä ihmisiä tai muita olentoja esittävien hahmojen silminä. Silmät voi kiinnittää myös johonkin esineeseen, jolloin tämä esine ikään kuin personoituu eläväksi ollennoksi.

Ominaisuudet
------------

Irtosilmät ovat pyöreitä läpinäkyviä muovikuplia, joiden tasainen tausta on joko muovia tai pahvia. Kuplan sisällä on vapaasti liikkuva musta pyöreä levy. Näin "silmät" näyttävät liikkuvan, kun niitä käännetään tai ravistellaan. Mulkosilmiä on eri kokoisina. Kuplan koko vaihtelee noin 4,8 mm:stä jopa 61 cm:iin. Tausta on yleensä valkoinen ja "pupilli" musta kuten ihmisen silmässä, mutta silmistä on myös useita värillisiä versioita. Homestar Runner internet-animaatiosarjan HR-wikissä on sarjan googly eyesille omistettu sivu.

Muut sovellukset
----------------

Samanlaisia pyöreitä mulkosilmiä esiintyy myös piirros- ja animaatiohahmoilla sekä kolmeulotteisilla hahmoilla, kuten pehmolelut.

Esimerkkejä
-----------

* Lastensarja Seesamtien Keksimonsterin, kuten monen muunkin saman sarjan hahmon silmät ovat mallia googly eyes.
* Happy Tree Friends -sarjan Nuttylla on pyöreät mulkosilmät.
* Saturday Night Live -sarjan sketsissä Christopher Walken kiinnittää irtosilmät kaikille huonekasveilleen.
* Jackass-sarjassa on mustasta sukasta tehty punakielinen ja mulkosilmäinen olento nimeltä *The Black Mamba*, jolla lyödään ihmisiä.
* X Window Systemin sovellus xeyes: sovelluksessa googly eye -tyyliset mulkosilmät seuraavat käyttäjän hiiren osoittimen liikkeitä.
* Black Grape -yhtyeen *Stupid Stupid Stupid* -levyn ensimmäisen UK-painoksen kannessa oli muovisilmät.

* Vesiränni mulkoilee.Vesiränni mulkoilee.
* Oluella on silmät.Oluella on silmät.
* Chicagon yliopisto tarkkailee sinua.Chicagon yliopisto tarkkailee sinua.
* Vihaiset silmät mielenosoituksessa.Vihaiset silmät mielenosoituksessa.
* 3D-tulostettu sammakko, jolle on kiinnitetty googly eyes -silmät.3D-tulostettu sammakko, jolle on kiinnitetty googly eyes -silmät.
* Tekeillä on nukke, jolla on googly eyes -mulkosilmät.Tekeillä on nukke, jolla on googly eyes -mulkosilmät.
* Keksimonsterin silmät ovat mallia googly eyes.Keksimonsterin silmät ovat mallia googly eyes.
* X Window Systemin sovellus xeyes.X Window Systemin sovellus xeyes.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Googly eyes**.

WikibooksWikibooks 
Wikikirjastossa on aihe: **Askartelu**. 
* How to create fun recycled googly eyes – Tee itse googly eyesit Guidecentral (www.youtube.com) (englanniksi)
* Googly Eyes Gardener – Christopher Walken, Saturday Night Live (www.youtube.com) (englanniksi)
* Funny googly eyes make EVERYTHING look better Sonya Jersey (www.youtube.com) (englanniksi)
* Caspar Babypants – Googly Eyes (www.youtube.com) (englanniksi)
* Googly Eyes Homestar Runner -wikissä. (www.hrwiki.org)